Oficialusis leidinys L 287 , 26/12/1972 p. 0022 - 0030

specialusis leidimas danų kalba: serija I skyrius 1972(9-28.12) p. 0016

specialusis leidimas anglų kalba: serija I skyrius 1972(9-28.12) p. 0020

specialusis leidimas graikų k.: skyrius 03 tomas 33 p. 0039

specialusis leidimas ispanų kalba: skyrius 03 tomas 6 p. 0144

specialusis leidimas portugalų kalba skyrius 03 tomas 6 p. 0144

specialusis leidimas suomių kalba: skyrius 3 tomas 5 p. 0040

specialusis leidimas švedų kalba: skyrius 3 tomas 5 p. 0040



Tarybos direktyva 1972 m. gruodžio 6 d. iš dalies keičianti 1966 m. birželio 14 d. direktyvas dėl prekybos runkelių sėkla, pašarinių augalų sėkla, javų sėkla ir sėklinėmis bulvėmis, 1969 m. birželio 30 d. direktyvą dėl prekybos aliejinių ir pluoštinių augalų sėkla bei 1970 m. rugsėjo 29 d. direktyvas dėl prekybos daržovių sėkla ir dėl bendrojo žemės ūkio augalų veislių katalogo (72/418/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę, atsižvelgdama į Ekonomikos ir socialinių reikalų komiteto nuomonę, kadangi dėl toliau išdėstytų priežasčių reikėtų iš dalies pakeisti tam tikras toliau išvardytų direktyvų, su paskutiniais pakeitimais, padarytais 1972 m. liepos 20 d. direktyva [1], nuostatas: 1966 m. birželio 14 d. Tarybos direktyvų atitinkamai dėl prekybos runkelių sėkla [2], pašarinių augalų sėkla [3], javų sėkla [4], sėklinėmis bulvėmis [5]; 1969 m. birželio 30 d. Tarybos direktyvos dėl prekybos aliejinių ir pluoštinių augalų sėkla [6]; 1970 m. rugsėjo 29 d. Tarybos direktyvų dėl prekybos daržovių sėkla [7] ir dėl bendrojo žemės ūkio augalų veislių katalogo [8]; kadangi būtina numatyti, kad tam tikromis aplinkybėmis veislinei iki elitinės sėklos esančių reprodukcijų sėklai ir augalams, kuriais leidžiama prekiauti įvairiose valstybėse narėse pagal pirmiau minėtas direktyvas, nebebūtų taikomi prekybos apribojimai tarp valstybių narių; kadangi pirmiau minėtose direktyvose numatytos tvarkos taikymas siekiant panaikinti laikinus elitinės sėklos ir augalų arba sertifikuotos sėklos ir augalų tiekimo sunkumus parodė, kad šiuos sunkumus būtų lengviau pašalinti leidžiant prekiauti ne tik prastesnės kokybės sėkla ir augalais, bet ir į Bendrąjį veislių katalogą arba nacionalinį veislių katalogą neįtrauktų veislių sėkla ir augalais; kadangi dėl pirmiau minėtų direktyvų taikymo kilo sunkumų importuojant sėklą ir augalus į įvairias valstybes nares, nes kiekvienoje jų skiriasi aprašymai, kuriuos turi pateikti importuotojas, kadangi dėl to reikėtų suderinti šiuos aprašymus; kadangi reikėtų iš dalies pakeisti aprašymą, visų pirma kiekį, kuris turi būti nurodytas tam tikrų pirmiau minėtose direktyvose išvardytų rūšių sėklos etiketėje, ir visoms rūšims reikėtų patvirtinti klijuojamos etiketės naudojimą vietoj į pakuotės vidų dedamo dokumento; kadangi dekoratyviniams augalams auginti skirtai sėklai reikėtų netaikyti direktyvos dėl prekybos javų sėkla, kaip yra kitų panašių direktyvų atveju; kadangi reikėtų padaryti tam tikrus direktyvos dėl prekybos sėklinėmis bulvėmis nuostatų dėl pakavimo ir klasifikavimo patikslinimus; kadangi numatyti tyrimai turėtų būti atliekami ir dėl tam tikrų kenksmingų ir pavojingų organizmų; kadangi prireikė pereinamuoju laikotarpiu, kuris baigsis 1975 m., nacionaliniu lygiu leisti naudoti daržovių sėklos standartines veisles, kurios nėra oficialiai patvirtintos nei nacionaliniu, nei Bendrijos lygiu; kadangi, be to, remiantis oficialių tyrimų rezultatais, turėtų būti galima nuo 1977 m. pripažinti visas veisles; kadangi tam tikrų rūšių sėkla, kuriai taikomos direktyvos dėl prekybos daržovių sėkla nuostatos, tam tikroms valstybėms narėms yra visiškai nereikšminga, nors ji auginama arba bent jau ja prekiaujama dideliais kiekiais; kadangi dėl to tam tikroms rūšims minėta direktyva turėtų būti netaikoma, o valstybės narės turėtų būti atleistos nuo įpareigojimo taikyti tą direktyvą kitų rūšių sėklai; kadangi visoms iki 1972 m. liepos 1 d. pagal kitus principus nei nustatyti direktyvoje dėl bendrojo žemės ūkio veislių katalogo pripažintoms veislėms būtina skirti pakankamai ilgą laikotarpį, kad būtų galima parduoti šių veislių sėklą ir augalus, PRIĖMĖ ŠIĄ DIREKTYVĄ: 1 straipsnis 1966 m. birželio 14 d. direktyva dėl prekybos runkelių sėkla iš dalies keičiama taip: 1) 11 straipsnio 1 dalies b punkto antroji sakinio dalis pakeičiama taip: "Šio dokumento nereikia, jei informacija neištrinamais spaudmenimis užrašoma ant pakuotės arba jei naudojama klijuojama etiketė pagal a punkto nuostatas." 2) Į 14 straipsnį įrašoma ši dalis: "3. Tos valstybės narės, kurios numato leidžiančias nukrypti nuostatas pagal 3 straipsnio 3 dalies a punktą, užtikrina, kad veislinei iki elitinės sėklos esančių reprodukcijų sėklai nebūtų taikomi prekybos apribojimai dėl jų požymių, tyrimo priemonių, žymėjimo ir uždarymo, a) jei ji buvo oficialiai patikrinta kompetentingos sertifikavimo institucijos pagal nuostatas, taikomas elitinės sėklos sertifikavimui; b) jei ji yra supakuota pagal šios direktyvos nuostatas ir c) jei jos pakuotės yra paženklintos oficialia etikete, kurioje nurodomi bent jau šie duomenys: - sertifikavimo institucija ir valstybė narė arba jų skiriamieji ženklai, - partijos referencinis numeris, - rūšis, - veislė, - aprašymas superelitinė sėkla, - sertifikuotos sėklos kategorijos ankstesnių reprodukcijų skaičius. Naudojama baltos spalvos su įstriža violetine linija etiketė." 3) 17 straipsnio 1 dalis pakeičiama taip: "1. Siekdamos panaikinti laikinus bendro pobūdžio elitinės sėklos ar sertifikuotos sėklos tiekimo sunkumus, atsirandančius vienoje ar keliose valstybėse narėse, kurių negalima įveikti Bendrijoje, 21 straipsnyje numatyta tvarka viena ar kelios valstybės narės gali būti įgaliotos tam tikrą laikotarpį leisti prekiauti sėkla, priklausančia kategorijai, kuriai keliami ne tokie griežti reikalavimai, arba veislių, kurios nėra įtrauktos į "Bendrąjį žemės ūkio augalų veislių katalogą" ar kitus nacionalinius veislių katalogus, sėkla." 4) 19 straipsnis pernumeruojamas 19 straipsnio 1 dalimi. 5) Į 19 straipsnį įrašoma ši dalis: "2. Valstybės narės imasi visų reikiamų priemonių, skirtų užtikrinti, kad parduodant didesnį nei 2 kg sėklos kiekį iš kitos valstybės narės ar trečiosios šalies, būtų nurodomi šie duomenys: a) rūšis; b) veislė; c) kategorija; d) šalis gamintoja ir oficiali kontrolės institucija; e) siunčianti šalis; f) importuotojas; g) sėklos kiekis. Šių duomenų pateikimo būdas gali būti nustatomas 21 straipsnyje nustatyta tvarka." 6) III priedo A skirsnio 8 punktas pakeičiamas taip: "8. Deklaruojamas neto arba bruto svoris arba deklaruojamas sėklų skaičius." 2 straipsnis 1966 m. birželio 14 d. direktyva dėl prekybos pašarinių augalų sėkla iš dalies keičiama taip: 1) 2 straipsnio 3 dalis išbraukiama. 2) 10 straipsnio 1 dalies b punkto antroji sakinio dalis pakeičiama taip: "Šio dokumento nereikia, jei informacija neištrinamais spaudmenimis užrašoma ant pakuotės arba jei naudojama klijuojama etiketė pagal a punkto nuostatas." 3) Į 14 straipsnį įrašoma ši dalis: "3. Tos valstybės narės, kurios numato leidžiančias nukrypti nuostatas pagal 3 straipsnio 5 dalies a punktą, užtikrina, kad veislinei iki elitinės sėklos esančių reprodukcijų sėklai nebūtų taikomi prekybos apribojimai dėl jų požymių, tyrimo priemonių, žymėjimo ir uždarymo, a) jei ji buvo oficialiai kontroliuojama kompetentingos sertifikavimo įstaigos pagal nuostatas, taikomas elitinės sėklos sertifikavimui; b) jei ji yra supakuota pagal šios direktyvos nuostatas ir c) jei pakuotės yra paženklintos oficialia etikete, kurioje nurodomi bent jau šie duomenys: - sertifikavimo institucija ir valstybė narė arba jų skiriamieji ženklai, - partijos referencinis numeris, - rūšis, - veislė, - aprašymas superelitinė sėkla, - iki sėklos, priklausančios kategorijai sertifikuota sėkla, pirmosios reprodukcijos buvusių reprodukcijų skaičius. Naudojama baltos spalvos su įstriža violetine linija etiketė." 4) 17 straipsnio 1 dalis pakeičiama taip: "1. Siekdamos panaikinti laikinus bendro pobūdžio elitinės sėklos, sertifikuotos sėklos ar komercinės sėklos tiekimo sunkumus, atsirandančius vienoje ar keliose valstybėse narėse, kurių negalima įveikti Bendrijoje, 21 straipsnyje numatyta tvarka viena ar kelios valstybės narės gali būti įgaliotos tam tikrą laikotarpį leisti prekiauti sėkla, priklausančia kategorijai, kuriai keliami ne tokie griežti reikalavimai, arba veislių, kurios nėra įtrauktos į "Bendrąjį žemės ūkio augalų veislių katalogą" ar kitus nacionalinius veislių katalogus, sėkla." 5) 19 straipsnis pernumeruojamas 19 straipsnio 1 dalimi. 6) Į 19 straipsnį įrašoma ši dalis: "2. Valstybės narės imasi visų reikiamų priemonių, skirtų užtikrinti, kad parduodant didesnį nei 2 kg sėklos kiekį iš kitos valstybės narės ar trečiosios šalies, būtų nurodomi šie duomenys: a) rūšis; b) veislė; c) kategorija; d) šalis gamintoja ir oficiali kontrolės institucija; e) siunčianti šalis; f) importuotojas; g) sėklos kiekis. Šių duomenų pateikimo būdas gali būti nustatomas 21 straipsnyje nustatyta tvarka." 3 straipsnis 1966 m. birželio 14 d. direktyva dėl prekybos javų sėkla iš dalies keičiama taip: 1) 2 straipsnio 1 dalies A punkto įvadinis tekstas pakeičiamas taip: "A. Javai: šių rūšių augalai, skirti žemės ūkio gamybai arba sodininkystei, išskyrus dekoratyvinių augalų auginimą;" 2) 10 straipsnio 1 dalies b punkto antroji sakinio dalis pakeičiama taip: "Šio dokumento nereikia, jei informacija neištrinamais spaudmenimis užrašoma ant pakuotės arba jei naudojama klijuojama etiketė pagal a punkto nuostatas." 3) Į 14 straipsnį įrašoma ši dalis: "3. Tos valstybės narės, kurios numato leidžiančias nukrypti nuostatas pagal 3 straipsnio 4 dalies a punktą, užtikrina, kad veislinei iki elitinės sėklos esančių reprodukcijų sėklai nebūtų taikomi prekybos apribojimai dėl jų požymių, tyrimo priemonių, žymėjimo ir uždarymo: a) jei ji buvo oficialiai kontroliuojama kompetentingos sertifikavimo įstaigos pagal nuostatas, taikomas elitinės sėklos sertifikavimui; b) jei ji yra supakuota pagal šios direktyvos nuostatas ir c) jei pakuotės yra paženklintos oficialia etikete, kurioje nurodomi bent jau šie duomenys: - sertifikavimo institucija ir valstybė narė arba jų skiriamieji ženklai, - partijos referencinis numeris, - rūšis, - veislė, - aprašymas superelitinė sėkla, - ankstesnių sertifikuotos sėklos reprodukcijų skaičius arba sertifikuota pirmosios reprodukcijos sėkla. Naudojama baltos spalvos su įstriža violetine linija etiketė." 4) 17 straipsnio 1 dalis pakeičiama taip: "1. Siekdamos panaikinti laikinus bendro pobūdžio elitinės sėklos ar bet kokios rūšies sertifikuotos sėklos tiekimo sunkumus, atsirandančius vienoje ar keliose valstybėse narėse, kurių negalima įveikti Bendrijoje, 21 straipsnyje numatyta tvarka viena ar kelios valstybės narės gali būti įgaliotos tam tikrą laikotarpį leisti prekiauti sėkla, priklausančia kategorijai, kuriai keliami ne tokie griežti reikalavimai, arba veislių, kurios nėra įtrauktos į Bendrąjį žemės ūkio augalų veislių katalogą ar kitus nacionalinius veislių katalogus, sėkla." 5) 19 straipsnis pernumeruojamas 19 straipsnio 1 dalimi. 6) Į 19 straipsnį įrašoma ši dalis: "2. Valstybės narės imasi visų reikiamų priemonių, skirtų užtikrinti, kad parduodant didesnį nei 2 kg sėklos kiekį iš kitos valstybės narės ar trečiosios šalies, būtų nurodomi šie duomenys: a) rūšis; b) veislė; c) kategorija; d) šalis gamintoja ir oficiali kontrolės institucija; e) siunčianti šalis; f) importuotojas; g) sėklos kiekis. Šių duomenų pateikimo būdas gali būti nustatomas 21 straipsnyje nustatyta tvarka." 7) IV priedo A (a) skirsnio 8 punktas pakeičiamas taip: "8. Deklaruojamas neto arba bruto svoris arba deklaruojamas sėklų skaičius." 8) IV priedo A (b) skirsnio 5 punktas pakeičiamas taip: "5. Deklaruojamas neto arba bruto svoris arba deklaruojamas sėklų skaičius." 4 straipsnis 1966 m. birželio 14 d. direktyva dėl prekybos sėklinėmis bulvėmis iš dalies keičiama taip: 1) 7 straipsnio 1 dalies antrasis sakinys pakeičiamas taip: "Jei gumbavaisiai yra per dideli, kad pralystų pro 35 × 35 mm dydžio kvadratinę skylę, dydžio viršutinė ir apatinė ribos išreiškiamos penkerių kartotiniais." 2) Į 7 straipsnį įrašoma ši dalis: "4. Valstybės narės gali: a) 1 dalies pirmojo sakinio antrosios dalies nuostatas taikyti veislėms, kurios nėra išvardytos šioje direktyvoje; b) padidinti didžiausią leidžiamą siuntos gumbavaisių dydžio svyravimą." 3) 8 straipsnio 1 dalis pakeičiama taip: "1. Valstybės narės reikalauja, kad elitinėmis sėklinėmis bulvėmis ir sertifikuotomis sėklinėmis bulvėmis būtų prekiaujama tik pakankamai vienodomis partijomis ir uždarytose pakuotėse arba konteineriuose, kurie būtų užantspauduoti ir turėtų 9 ir 10 straipsniuose numatytą uždarymo įtaisą ir žymenis. Pakuotės turi būti naujos; konteineriai turi būti švarūs." 4) 9 straipsnio 1 dalyje po žodžių "pakuotės" įrašomi žodžiai "ir konteineriai", o prieš žodį "konteinerį" įrašomi žodžiai "pakuotę arba". 5) 10 straipsnio 1 dalyje po žodžių pakuotės įrašomi žodžiai ir konteineriai, o 11 straipsnyje prieš žodį konteineriai įrašomi žodžiai pakuotės arba. 6) 12 straipsnyje žodžiai "ant konteinerio arba jo viduje" pakeičiami žodžiais "ant pakuotės, jos viduje arba ant konteinerio". 7) 13 straipsnio 1 dalyje po žodžio "konteineriai" įrašomi žodžiai "pakuotės arba". 8) Į 13 straipsnį įrašoma ši dalis: "4. Tos valstybės narės, kurios numato leidžiančias nukrypti nuostatas pagal 3 straipsnio 2 dalies B punkto a papunktį, užtikrina, kad veislinėms iki elitinių sėklinių bulvių esančių reprodukcijų sėklinėms bulvėms nebūtų taikomi prekybos apribojimai dėl jų požymių, tyrimo priemonių, žymėjimo ir uždarymo: a) jei jos buvo oficialiai kontroliuojamos kompetentingos sertifikavimo įstaigos pagal nuostatas, taikomas elitinių sėklinių bulvių sertifikavimui; b) jos yra sudėtos į pakuotes ar konteinerius pagal šios direktyvos nuostatas ir c) jei pakuotės yra paženklintos oficialia etikete, kurioje nurodomi bent jau šie duomenys: - sertifikavimo institucija ir valstybė narė arba jų skiriamieji ženklai, - gamintojo identifikavimo numeris arba partijos referencinis numeris, - rūšis, - veislė, - aprašymas superelitinės sėklinės bulvės. Naudojama baltos spalvos su įstriža violetine linija etiketė." 9) 16 straipsnio 1 dalis pakeičiama taip: "1. Siekdamos panaikinti laikinus bendro pobūdžio elitinių sėklinių bulvių arba sertifikuotų sėklinių bulvių tiekimo sunkumus, atsirandančius vienoje ar keliose valstybėse narėse, kurių negalima įveikti Bendrijoje, 19 straipsnyje numatyta tvarka viena ar kelios valstybės narės gali būti įgaliotos tam tikrą laikotarpį leisti prekiauti sėklinėmis bulvėmis, priklausančiomis kategorijai, kuriai keliami ne tokie griežti reikalavimai, arba sėklinių bulvių veislėmis, kurios nėra įtrauktos į "Bendrąjį žemės ūkio augalų veislių katalogą" ar kitus nacionalinius veislių katalogus, sėkla." 10) 18 straipsnis pernumeruojamas 18 straipsnio 1 dalimi. 11) Į 18 straipsnį įrašoma ši dalis: "2. Valstybės narės imasi visų reikiamų priemonių, skirtų užtikrinti, kad parduodant sėklines bulves iš kitos valstybės narės ar trečiosios šalies, būtų nurodomi šie duomenys: a) rūšis; b) veislė; c) kategorija; d) šalis gamintoja ir kontrolės institucija; e) siunčianti šalis; f) importuotojas; g) sėklinių bulvių kiekis. Šių duomenų pateikimo būdas gali būti nustatomas 19 straipsnyje nustatyta tvarka." 12) I priedas papildomas šiais punktais: "5. Auginimo dirva turi būti neužkrėsta heterodera rostochiensis Woll. 6. Augalai turi būti neapimti a) Synchytrium endobioticum (Schilb.) Perc.; b) Corynebacterium sepedonicum (Spieck. ir Kotth.) Skapt. ir Burkh." 13) II priede prieš žodžius "Leistini nuokrypiai" įrašoma raidė "A". 14) II priedas papildomas taip: "B. Sėklinės bulvės nėra apimtos Heterodera rostochiensis, Synchytrium endobioticum, Corynebacterium sepedonicum ir Pseudomonas solanacearum." 5 straipsnis 1969 m. birželio 30 d. direktyva dėl prekybos aliejinių ir pluoštinių augalų sėkla iš dalies keičiama taip: 1) 10 straipsnio 1 dalies b punkto antroji sakinio dalis pakeičiama taip: "Šio dokumento nereikia, jei informacija neištrinamais spaudmenimis užrašoma ant pakuotės arba jei naudojama klijuojama etiketė pagal a punkto nuostatas." 2) Į 13 straipsnį įrašoma ši dalis: "3. Valstybės narės, kurios numato leidžiančias nukrypti nuostatas pagal 3 straipsnio 5 dalies a punktą, užtikrina, kad veislinei iki elitinės sėklos esančių reprodukcijų sėklai nebūtų taikomi prekybos apribojimai dėl jų požymių, tyrimo priemonių, žymėjimo ir uždarymo: a) jei ji buvo oficialiai kontroliuojama kompetentingos sertifikavimo įstaigos pagal nuostatas, taikomas elitinės sėklos sertifikavimui; b) jei ji yra supakuota pagal šios direktyvos nuostatas ir c) jei pakuotės yra paženklintos oficialia etikete, kurioje nurodomi bent jau šie duomenys: - sertifikavimo institucija ir valstybė narė arba jų skiriamieji ženklai, - partijos referencinis numeris, - rūšis, - veislė, - aprašymas superelitinė sėkla, - sertifikuotos sėklos reprodukcijų skaičius arba iki pirmosios reprodukcijos buvusi sertifikuota sėkla. Naudojama baltos spalvos su įstriža violetine linija etiketė." 3) 16 straipsnio 1 dalis pakeičiama taip: "1. Siekdamos panaikinti laikinus bendro pobūdžio elitinės sėklos, bet kokios rūšies sertifikuotos sėklos ar komercinės sėklos tiekimo sunkumus, atsirandančius vienoje ar keliose valstybėse narėse, kurių negalima įveikti Bendrijoje, 20 straipsnyje numatyta tvarka viena ar kelios valstybės narės gali būti įgaliotos tam tikrą laikotarpį leisti prekiauti sėkla, priklausančia kategorijai, kuriai keliami ne tokie griežti reikalavimai, arba veislių, kurios nėra įtrauktos į "Bendrąjį žemės ūkio augalų veislių katalogą" ar kitus nacionalinius veislių katalogus, sėkla." 4) 18 straipsnis pernumeruojamas 18 straipsnio 1 dalimi. 5) Į 18 straipsnį įrašoma ši dalis: "2. Valstybės narės imasi visų reikiamų priemonių, skirtų užtikrinti, kad parduodant didesnį nei 2 kg sėklos kiekį iš kitos valstybės narės ar trečiosios šalies, būtų nurodomi šie duomenys: a) rūšis; b) veislė; c) kategorija; d) šalis gamintoja ir oficiali kontrolės institucija; e) siunčianti šalis; f) importuotojas; g) sėklos kiekis. Šių duomenų pateikimo būdas gali būti nustatomas 20 straipsnyje nustatyta tvarka." 6 straipsnis 1970 m. rugsėjo 29 d. direktyva dėl prekybos daržovių sėkla iš dalies keičiama taip: 1) 2 straipsnio 1 dalies A skirsnyje išbraukiamos šios nuorodos: "Zea mays convar. microsperma (Koern.) kukurūzas" "Zea mays convar. saccharata (Koern.) cukrinis kukurūzas." 2) 2 straipsnio 1 dalies F skirsnio a punkte išbraukiami žodžiai "kukurūzų ir cukrinių kukurūzų". 3) 7 straipsnio 1 dalis papildoma taip: "Nuo 1977 m. liepos 1 d. 40 straipsnyje nustatyta tvarka gali būti numatyta, kad nuo nustatytų datų tam tikrų rūšių daržovių veislės bus pripažįstamos tik remiantis oficialiais bandymais." 4) 9 straipsnis pakeičiamas taip: "9 straipsnis 1. Valstybės narės gali pripažinti veisles, kurios jų teritorijoje buvo pripažintos iki 1972 m. liepos 1 d., nereikalaudamos atlikti tolesnius tyrimus, pagrįstus šios direktyvos principais, jei ankstesni tyrimai rodo, kad veislės yra išskirtinės, stabilios ir pakankamai vienodos. Pagal 7 straipsnio 2 dalį nustatytų požymių tyrimas turi būti baigtas ne vėliau kaip iki 1975 m. birželio 30 d. 2. Valstybės narės imasi visų reikalingų priemonių užtikrinti, kad oficialūs veislių pripažinimai, suteikti iki 1972 m. liepos 1 d. ne pagal šios direktyvos principus, nustotų galioti ne vėliau kaip 1980 m. birželio 30 d., jei iki tos datos tos veislės nėra pripažintos pagal šios direktyvos nuostatas. 3. Nepaisydamos 3 straipsnio 1 dalies, iki 1975 m. birželio 30 d. valstybės narės gali leisti jų teritorijoje prekiauti oficialiai nepripažinta standartinių veislių sėkla, jei šių veislių sėkla buvo prekiauta iki 1972 m. liepos 1 dienos." 5) 11 straipsnio 2 dalis papildoma taip: "Gavusios prašymą, jos taip pat siunčia specialių požymių, pagal kuriuos galima atskirti veislę nuo panašių veislių, aprašymą." 6) 13 straipsnio 1 dalis papildoma taip: "Iki 1972 m. liepos 1 d. valstybėje narėje suteikti veislių pripažinimai galioja ne ilgiau kaip iki 1982 m. birželio 30 dienos." 7) 16 straipsnio 1 dalis pakeičiama taip: "1. Valstybės narės užtikrina, kad, praėjus dviejų mėnesių laikotarpiui nuo 17 straipsnyje minėto paskelbimo, pagal šios direktyvos nuostatas arba šios direktyvos nuostatas atitinkančius principus pripažintų veislių sėklai nebūtų taikomi prekybos apribojimai dėl veislės." 8) 17 straipsnio pirmajame sakinyje po žodžio sėkla įrašomi kableliais išskiriami žodžiai pasibaigus dviejų mėnesių laikotarpiui. 9) 26 straipsnio 1 dalies b punkto antroji sakinio dalis pakeičiama taip: "Šio dokumento nereikia, jei informacija neištrinamais spaudmenimis užrašoma ant pakuotės arba jei naudojama klijuojama etiketė pagal a punkto nuostatas." 10) Į 30 straipsnį įrašoma ši dalis: "3. Tos valstybės narės, kurios numato leidžiančias nukrypti nuostatas pagal 20 straipsnio 4 dalies a punktą, užtikrina, kad veislinei iki elitinės sėklos esančių reprodukcijų sėklai nebebūtų taikomi prekybos apribojimai dėl jų požymių, tyrimo priemonių, žymėjimo ir uždarymo: a) jei ji buvo oficialiai kontroliuojama kompetentingos sertifikavimo įstaigos pagal nuostatas, taikomas elitinei sėklai; b) jei ji yra supakuota pagal šios direktyvos nuostatas ir c) jei pakuotės yra paženklintos oficialia etikete, kurioje nurodomi bent jau šie duomenys: - sertifikavimo institucija ir valstybė narė arba jų skiriamieji ženklai, - partijos referencinis numeris, - rūšis, - veislė, - aprašymas superelitinė sėkla, - sertifikuotos sėklos ankstesnių reprodukcijų skaičius. Naudojama baltos spalvos su įstriža violetine linija etiketė." 11) 33 straipsnio 1 dalis pakeičiama taip: "1. Siekdamos panaikinti laikinus bendro pobūdžio elitinės sėklos, sertifikuotos sėklos ar standartinės sėklos tiekimo sunkumus, atsirandančius vienoje ar keliose valstybėse narėse, kurių negalima įveikti Bendrijoje, viena ar kelios valstybės narės gali būti įgaliotos 40 straipsnyje nustatyta tvarka tam tikrą laikotarpį leisti prekiauti sėkla, priklausančia kategorijai, kuriai keliami ne tokie griežti reikalavimai, arba veislių, kurios nėra įtrauktos į "Bendrąjį žemės ūkio augalų veislių katalogą" ar kitus nacionalinius veislių katalogus, sėkla." 12) 35 straipsnis pernumeruojamas 35 straipsnio 1 dalimi. 13) Į 35 straipsnį įrašoma ši dalis: "2. Valstybės narės imasi visų reikiamų priemonių, skirtų užtikrinti, kad parduodant didesnį nei 2 kg sėklos kiekį iš kitos valstybės narės ar trečiosios šalies, būtų nurodomi šie duomenys: a) rūšis; b) veislė; c) kategorija; d) šalis gamintoja ir oficiali kontrolės institucija; e) siunčianti šalis; f) importuotojas; g) sėklos kiekis. Šių duomenų pateikimo būdas gali būti nustatomas 40 straipsnyje nustatyta tvarka." 14) 37 straipsnio 1 dalis papildoma taip: "Pagal c punktą nustatytas įpareigojimas taikomas tik augintojams." 15) 42 straipsnis pakeičiamas taip: "42 straipsnis Gavus valstybės narės prašymą, kuris nagrinėjamas 40 straipsnyje numatyta tvarka, ta valstybė gali būti visai arba iš dalies atleista nuo įpareigojimo taikyti šios direktyvos nuostatas, išskyrus atvejus, kai tai prieštarauja 16 straipsnio 1 dalyje ir 30 straipsnio 1 dalyje nustatytoms nuostatoms: a) dėl šių rūšių: daržinio builio šparago špinato, mangoldo garbanotojo kopūsto žiedinio kopūsto brokolio trūkažolės meliono paprastojo pankolio gelteklės arba valgomosios gelteklės; b) dėl kitų rūšių, kurios parastai nėra auginamos ar kuriomis nėra prekiaujama jos teritorijoje." 16) II ir III prieduose išbraukiamos visos nuorodos į Zea mays convar. microsperma ir convar. saccharata rūšis. 17) IV priedo A (a) skirsnio 9 punktas pakeičiamas taip: "9. Deklaruojamas neto arba bruto svoris arba deklaruojamas sėklų skaičius." 18) IV priedo B (a) skirsnio 3 punktas pakeičiamas taip: "Uždarymo metai ir mėnuo; mažų pakelių atveju – uždarymo metai." 19) IV priedo B (a) skirsnio 9 punkte išbraukiami žodžiai "ne didesnio kaip 100 g svorio". 20) IV priedo B (a) skirsnio 10 punktas pakeičiamas taip: "10. Deklaruojamas neto arba bruto svoris arba deklaruojamas sėklų skaičius, išskyrus mažus ne didesnio kaip 500 g svorio pakelius." 7 straipsnis 1970 m. rugsėjo 29 d. direktyva dėl bendrojo žemės ūkio augalų veislių katalogo iš dalies keičiama taip: 1) 3 straipsnio 3 dalyje "1970 m. liepos 1 d." pakeičiama "1972 m. liepos 1 d." 2) 10 straipsnio 2 dalis papildoma taip: "Gavusios prašymą, jos taip pat siunčia specialių požymių, pagal kuriuos galima atskirti veislę nuo panašių veislių, aprašymą." 3) 12 straipsnio 1 dalis papildoma taip: "Iki 1972 m. liepos 1 d. valstybėje narėje suteikti veislių pripažinimai galioja ne ilgiau kaip iki 1982 m. birželio 30 d." 8 straipsnis Valstybės narės priima įstatymus ir kitus teisės aktus, kurie, įsigalioję: a) iki 1972 m. liepos 1 d., įgyvendina 6 straipsnio, išskyrus 13 ir 18 punktus, bei 7 straipsnio nuostatas; b) ne vėliau kaip iki 1973 m. liepos 1 d. – kitas šios direktyvos nuostatas. 9 straipsnis Ši direktyva skirta valstybėms narėms. Priimta Briuselyje, 1972 m. gruodžio 6 d. Tarybos vardu Pirmininkas N. Schmelzer [1] OL L 171, 1972 7 29, p. 37. [2] OL 125, 1966 7 11, p. 2290/66. [3] OL 125, 1966 7 11, p. 2298/66. [4] OL 125, 1966 7 11, p. 2309/66. [5] OL 125, 1966 7 11, p. 2320/66. [6] OL L 169, 1969 7 10, p. 3. [7] OL L 225, 1970 10 12, p. 7. [8] OL L 225, 1970 10 12, p. 1. --------------------------------------------------